ಫಿಂಗರ್‌ ಎಲೆವೆನ್‌‌ ವೃಂದವು ಮೊದಲಿಗೆ ತಮ್ಮ ಪ್ರೌಢಶಾಲಾ ಅವಧಿಯಲ್ಲೇ ತಂಡ ಕಟ್ಟಿಕೊಂಡರೂ, ಒಂದು ವಾದ್ಯವೃಂದ‌ವಾಗಿ ಅಚಲ ಶ್ರದ್ಧೆಯ ಕೆನಡಿಯನ್‌‌ ವಾದ್ಯವೃಂದವೆನಿಸಿಕೊಳ್ಳಬಲ್ಲಂತಹಾ ಸಾಧನೆ ಮಾಡಿದರು. 1990ರಲ್ಲಿ ಅವರು ನಡೆಸಿಕೊಟ್ಟ ಶಾಲೆಯೊಂದರ ಕ್ರಿಸ್‌‌ಮಸ್‌‌ ವಾದ್ಯ/ಗಾನಗೋಷ್ಠಿಯು ಅವರ ಮೊದಲಿಗ ಕಾರ್ಯಕ್ರಮಗಳಲ್ಲಿ ಒಂದಾಗಿತ್ತು. ಈ ವಾದ್ಯವೃಂದವನ್ನು ಮೂಲತಃ ರೈನ್‌‌ಬೋ ಬಟ್‌‌ ಮಂಕೀಸ್‌‌ ಎಂದು ಕರೆಯಲಾಗುತ್ತಿತ್ತು. 97.7 CHTZ (ಹಿಟ್ಸ್‌‌) HTZ FM ರೇಡಿಯೋದ "ದಕ್ಷಿಣ ಒಂಟಾರಿಯೋದ ಅತ್ಯುತ್ತಮ ರಾಕ್‌ ಸಂಗೀತ " ಎಂಬ ರಾಕ್‌ ವಾದ್ಯವೃಂದ ಪ್ರತಿಭಾನ್ವೇಷಣ ಸ್ಪರ್ಧೆಯಲ್ಲಿ ಬಹುಮಾನದ ಮೊತ್ತವನ್ನು ಗೆದ್ದ ಸಂದರ್ಭದಲ್ಲಿ ಅವರು ತಮ್ಮ ಮೊತ್ತಮೊದಲ ಪೂರ್ಣ ಪ್ರಮಾಣದ ಸಂಗೀತ ಸಂಪುಟ "ಲೆಟರ್ಸ್‌ ಫ್ರಮ್‌ ಚಟ್ನಿ" (1995)ಅನ್ನು ಬಿಡುಗಡೆ ಮಾಡಿದರು.

1996ರಲ್ಲಿ ಕೋಅಲಿಷನ್‌ ಎಂಟರ್‌ಟೇನ್‌ಮೆಂಟ್‌ (ಸಾರಾಹ್‌ ಪರ್ಹಮ್‌ರೊಂದಿಗೆ ರಾಬ್‌ ಲ್ಯಾನ್ನಿ & ಎರಿಕ್‌ ಲಾರೆನ್ಸ್‌‌) ತಂಡದೊಂದಿಗೆ ಸಹಯೋಗಗೊಳ್ಳುವ ಮೂಲಕ ನವೀನ ನಿರ್ವಹಣಾ ತಂಡವೊಂದನ್ನು ಈ ವೃಂದದವರು ಕಂಡುಕೊಂಡರು. ಅವರು ತಮ್ಮ ಸಂಗೀತದ ರೀತಿಯು ಬದಲಾಗುತ್ತಿದೆ ಹಾಗೂ ಅದರಲ್ಲಿ ಇನ್ನಷ್ಟು ಗಂಭೀರವಾಗಿ ತೊಡಗಿಸಿಕೊಳ್ಳಬೇಕಾಗಿದೆ ಎಂದು ಭಾವಿಸಿದಾಗ "ರೈನ್‌‌ಬೋ ಬಟ್‌‌ ಮಂಕೀಸ್‌‌ " ವೃಂದವು "ಫಿಂಗರ್‌ ಎಲೆವೆನ್‌‌ " ಆಯಿತು. "ಟಿಪ್‌‌" ಎಂಬ ಸಂಗೀತ ಸಂಪುಟದ ಗೀತೆ "ಥಿನ್‌‌ ಸ್ಪಿರಿಟ್ಸ್‌‌ "ನ ಹಿಂದಿನದೊಂದು ಆವೃತ್ತಿಯಿಂದ ಫಿಂಗರ್‌ ಎಲೆವೆನ್‌‌ ಎಂಬ ಹೆಸರನ್ನು ಕಂಡುಕೊಂಡಿದ್ದರು. ಸ್ಕಾಟ್‌ ಆಂಡರ್‌‌ಸನ್‌‌ ಅದನ್ನು ಹೀಗೆಂದು ವರ್ಣಿಸುತ್ತಾನೆ : "ಎಲ್ಲವೂ ನಿಮ್ಮನ್ನು ಒಂದು ದಿಕ್ಕಿನೆಡೆಗೆ ಸೆಳೆದುಕೊಂಡು ಹೋಗುತ್ತಿರುವಾಗ ನಿಮ್ಮ ಅಂತಃಪ್ರೇರಣೆಯು ನಿಮ್ಮನ್ನು ಮತ್ತೊಂದೆಡೆಗೆ ಸೆಳೆಯುತ್ತದೆ ಅದೇ ಹನ್ನೊಂದನೆಯ ಬೆರಳು/ಫಿಂಗರ್‌ ಎಲೆವೆನ್‌‌ , ನಾನು ಅದನ್ನು ನನ್ನ ಕಲ್ಪನೆಯಿಂದ ಹೊರಹಾಕಲೇ ಆಗಲಿಲ್ಗ."

ಅವರ "ಟಿಪ್‌‌" ಎಂಬ ಅದ್ವಿತೀಯ ಸಂಗೀತ ಸಂಪುಟವನ್ನು, 1997ರಲ್ಲಿ ಕೆನಡಾದಲ್ಲಿ ಮರ್ಕ್ಯೂರಿ ರೆಕಾರ್ಡ್ಸ್‌‌ ಲಾಂಛನದಡಿಯಲ್ಲಿ ಬಿಡುಗಡೆ ಮಾಡಿದರು ಹಾಗೂ ಯುನೈಟೆಡ್‌ ಸ್ಟೇಟ್ಸ್‌‌ನಲ್ಲಿ ವೈಂಡ್‌‌ಅಪ್‌ ರೆಕಾರ್ಡ್ಸ್‌‌ನ ಲಾಂಛನದಡಿಯಲ್ಲಿ 1998ರಲ್ಲಿ ಮರು-ಬಿಡುಗಡೆ ಮಾಡಿದರು. ಇದು ವಾದ್ಯವೃಂದದ ನಾದ/ಧಾಟಿಯಲ್ಲಿನ ಬದಲಾವಣೆಯನ್ನು ಸೂಚಿಸಿದಂತಾಯಿತು. ಟಿಪ್‌‌ ಸಂಗೀತ ಸಂಪುಟವನ್ನು ಅರ್ನಾಲ್ಡ್‌ ಲ್ಯಾನ್ನಿಯವರು (ಅವರ್‌‌ ಲೇಡಿ ಪೀಸ್‌‌) ನಿರ್ಮಿಸಿದ್ದರು. ಆ ಹೊತ್ತಿಗೆ ಅವರು ಕ್ರೀಡ್‌ ಮತ್ತು ಫ್ಯೂಯೆಲ್‌‌ನಂತಹಾ ಇತರೆ ಸಂಗೀತವೃಂದಗಳ ಸಮಸಮಕ್ಕೆ ಎನ್ನುವಂತೆ ಪ್ರವಾಸ ಹಮ್ಮಿಕೊಳ್ಳುವ ಮಟ್ಟಿಗೆ ತಮ್ಮನ್ನು ಸರಿದೂಗಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದರು.

ಇತಿಹಾಸ
"ದೆಮ್‌‌ vs ಯು vs ಮೀ" ಮತ್ತು "ಲೈಫ್‌‌ ಟರ್ನ್ಸ್‌‌ ಎಲೆಕ್ಟ್ರಿಕ್‌‌" (2007–ಪ್ರಸ್ತುತ)
"ಲೆಟರ್ಸ್‌ ಫ್ರಮ್‌ ಚಟ್ನಿ" ಮತ್ತು "ಟಿಪ್‌‌" (1995–1999)
"ದ ಗ್ರೇಯೆಸ್ಟ್‌‌ ಆಫ್‌ ಬ್ಲ್ಯೂ ಸ್ಕೈಸ್‌" ಮತ್ತು "ಫಿಂಗರ್‌ ಎಲೆವೆನ್‌‌" (2000–2006)